Päevast päeva, kuust kuusse ja aastast aastasse peame me ikka ja jälle tõdema, et venemaa on meie rahvale ja riigile vaenulik ega püüagi oma üleolevat ning ülbet suhtumist meie riiki ning rahvasse muuta.    Ka täna, mil möödub 65 aastat Eesti Vabariigi viimase seadusliku valitsuse kukutamisest ning kui kogu mõtlemisvõimeline osa eestimaalastest  meenutavad neid ennastsalgavaid mehi-naisi, kes viimse hetkeni võitlesid Eesti riigi au ning väärikuse eest, siis sellel päeval viib silmagi pilgutamata vene suursaadik Uspenski oma austuse märgi pärja näol meie riigi hävitaja sümboli juurde (vt siit). Saatmas on teda kolonistide ning nende järeltulijate vaimustusest põlevad pilgud, naeratused ja käteplagin.    Kui vene riik tahaks austada oma naabrit ja siiralt parandada suhteid oma tillukese naabriga, siis ei oleks võimalik selline asjade käik. See samm näitab venelaste ilmselget soovi hoida vene-Eesti suhteid teravad.